O lugar fue reconquerito por os cristians a fins d'o sieglo XI, dimpués d'a construcción d'o castiello d'Obano (1083-1086) y a conquiesta y repoblación de Luna (1092-1093). Dimpués d'a reconquiesta bi habió luitas ta decidir si en dependría d'o monesterio de Leire, que controlaba atros lugars en a parte norte y ueste d'as actuals Cinco Villas, u d'o monesterio de Sant Chuan d'a Penya, que controlaba territorios a l'este, como Luna. Finalment quedó en poder de Leire, en una muga que luego estió a muga entre as diocesis de Pamplona y Zaragoza,  y que hue ye, alto u baixo, a muga entre as diocesis de Chaca y Zaragoza.